Bid from Vanuatu blong hostem wan Group blong Oceania Football Confederation (OFC) Champions League nekis yia hemi no go thru afta we OFC hemi anaonsem olgeta host.
Port Vila Football Association hemi bin bid blong hostem wan Group long Port Vila Stadium, afta we Vanuatu Football Federation hemi bin disaedem se Malampa Revivors nao bambae oli travel aot mo Port Vila bambae hemi plei long ‘home’. Long Mande OFC i kamaot wetem whu nao bambae hemi host, be i lukim Port Vila hemi misaot, we naoia bambae i lukim wina blong Port Vila Football Association top 4 tunamen, bambae hemi mas travel i go long Tahiti stret long Papeete, hemia long Group D.
Wetem nius ia hop blong karem tunamen ia i kam long Vanuatu blong givim janis long olgeta fan blong save sapotem lokol klab blong olgeta i stap long kwesten mak, from sapos 1 o tufala klab blong Vanuatu i kwalifae from semi faenol, bambae oli plei home and away.
Home and Away i min se olgeta lokol fan oli still gat janis blong save wajem mo sapotem lokol klab long Port Vila Stadium o Luganville Soccer City Stadium, home blong Malampa Revivors we bambae oli travel i go long Auckland, New Zealand from Group C.
eng_Latn tpi_Latn tpi_Latn tpi_Latn